Vz. 52 (šautuvas)
Vz. 52 (ček. 7,62 mm samonabíjecí puška vzor 52 '7,62 mm savitaisis šautuvas, 1952 m. modelis') – čekoslovakiškas savitaisis šautuvas, sukurtas 1952 m. Šautuvas naudoja unikalius 7,62×45 mm vz. 52 šovinius. Laikomas patikimu ir tiksliu. Ilgesnis ir sunkesnis už tokius vėlesnius šturmo šautuvus kaip vz. 58. Pirmuosius 5000 šių šautuvų pagamino Považská strojárne Považská Bystrica, o vėliau dėl gamybos sunkumų jų gamyba buvo perimta kompanijos Česká zbrojovka Uherský Brod. Šį šautuvą kartais neteisingai vadina CZ 52, nors šis pavadinimas reiškia pistoletą ČZ 52.